stanford-oval/wikipedia huggingface dataset:
Carlo Janka
Maailmancup

Janka sijoittui maailmancupissa ensimmäisen kerran kymmenen parhaan joukkoon oltuaan kahdeksas Val d’Isèren superyhdistetyn kilpailussa kaudella 2007–2008. Ensimmäisen palkintokorokepaikkansa hän sai oltuaan toinen Lake Louisen syöksylaskukilpailussa marraskuussa 2008. Ensimmäisen voittonsa hän saavutti Val d’Isèren suurpujottelussa 13. joulukuuta 2008. Hän voitti samalla kaudella myös yhdistetyn kilpailun Wengenissä ja oli kolmas Sestrieren yhdistetyssä. Lisäksi hän voitti alppiyhdistetyn maailmancupin ja sijoittui maailmancupin kokonaiskilpailussa seitsemänneksi.
Kaudella 2009–2010 Janka oli kolmas Söldenin suurpujottelussa sekä Lake Louisen syöksyssä. Beaver Creekissä hän voitti superyhdistetyn, syöksyn sekä suurpujottelun. Val Gardenassa hän oli toinen supersuurpujottelussa. Wengenissä hän voitti syöksyn ja oli toinen superyhdistetyssä. Garmisch-Partenkirchenin finaaleissa Janka voitti syöksyn ja suurpujottelun. Maailmancupin kokonaiskilpailun voiton Janka varmisti kauden toiseksi viimeisessä kilpailussa. Alppiyhdistetyn, syöksylaskun ja suurpujottelun maailmancupeissa hän sijoittui toiseksi.
Kaudella 2010–2011 Janka sijoittui Lake Louisen supersuurpujottelussa ja Wengenin alppiyhdistetyssä toiseksi. Wengenin syöksylaskussa ja Hinterstoderin suurpujottelussa hän sijoittui kolmanneksi. Kauden ainoan voittonsa hän otti Kranjska Goran suurpujottelussa. Maailmancupin kokonaiskilpailussa hän oli kolmas. Kaudella 2011–2012 Janka sijoittui parhaimmillaan neljänneksi.
Kaudella 2012–2013 Janka oli kolmas Wengenin superalppiyhdistetyssä. Kaudella 2014–2015 hän voitti Wengenin superyhdistetyn ja oli syöksylaskussa kolmas. Hän voitti alppiyhdistetyn maailmancupin kaudella 2014–2015. Maailmancupin kokonaiskilpailussa hän oli kymmenes. Kaudella 2015–2016 hän sijoittui Kitzbühelin syöksylaskussa kolmanneksi ja voitti Jeongseonin supersuurpujottelun. Maailmancupin kokonaiskilpailussa hän oli yhdeksäs.
Janka sijoittui kaudella 2016–2017 toiseksi Alta Badian parisuurpujottelussa ja kolmanneksi Aspenin syöksylaskussa. Kaudella 2019–2020 hän oli kolmas Lake Louisen ja Kvitfjellin syöksylaskussa.
Maailmancup-voitot

| Päivä | Paikka | Laji |
| --- | --- | --- |
| 13. joulukuuta 2008 |  Val d’Isère | Suurpujottelu |
| 16. tammikuuta 2009 |  Wengen | Superyhdistetty |
| 4. joulukuuta 2009 |  Beaver Creek | Superyhdistetty |
| 5. joulukuuta 2009 |  Beaver Creek | Syöksylasku |
| 5. joulukuuta 2009 |  Beaver Creek | Suurpujottelu |
| 16. tammikuuta 2010 |  Wengen | Syöksylasku |
| 10. maaliskuuta 2010 |  Garmisch-Partenkirchen | Syöksylasku |
| 12. maaliskuuta 2010 |  Garmisch-Partenkirchen | Suurpujottelu |
| 5. maaliskuuta 2011 |  Kranjska Gora | Suurpujottelu |
| 16. tammikuuta 2015 |  Wengen | Superyhdistetty |
| 7. helmikuuta 2016 |  Jeongseon | Supersuurpujottelu |
Aiheesta muualla

Carlo Jankan kotisivut
Miesten suurpujottelun olympiavoittajat
Miesten alppihiihdon maailmancupin kokonaiskilpailun voittajat
Chimediin Saikhanbileg

| Chimediin Saikhanbileg> Чимэдийн Сайханбилэг |
| --- | --- |

Mongolian pääministeri
 21. marraskuuta 2014 – 7. heinäkuuta  2016  
Edeltäjä:  Norovyn Altanhujag
Seuraaja:  Jargaltulgyn Erdenebat
Henkilötiedot
Syntynyt: 17. helmikuuta 1969 (ikä 55) Dornod
Tiedot
Puolue:  Mongolian demokraattinen puolue
Chimediin Saikhanbileg (mong. Чимэдийн Сайханбилэг; s. 17. helmikuuta 1969) on mongolialainen poliitikko. Hän toimi Mongolian pääministerinä vuosina 2014–2016. Demokraattista puoluetta edustava Saikhanbileg nimitettiin pääministeriksi edellisen pääministerin saaman epäluottamuslauseen ja väliaikaisen toimitusministerin jälkeen.
Elämä ja ura

Saikhanbileg syntyi vuonna 1969 Mongolian Dornodissa. Hän opiskeli Mongolian kansallisessa yliopistossa, Moskovan valtionyliopistossa sekä Yhdysvalloissa George Washingtonin yliopistossa. Ennen poliittista uraansa hän toimi lakimiehenä.
Saikhanbileg toimi Mongolian Nuorisoliiton puheenjohtajana 1997–2002 ja ryhtyi sitten demokraattipuolueen poliitikoksi. Vuosina 2008–2012 hän toimi puolueen parlamenttiryhmän puheenjohtajana. ja sitten maan opetusministerinä, kunnes hänet nimitettiin pääministeriksi 21. marraskuuta 2014 edeltäjänsä Norovyn Altankhuyagin saatua epäluottamuslauseen.
Kesäkuun lopulla 2016 oppositio voitti parlamenttivaaleissa, ja Saikhanbileg joutui väistymään pääministerin tehtävästä. Hänen seuraajakseen valittiin Jargaltulgyn Erdenebat.
Käännös suomeksi
Chimes of Freedom (EP)

| Chimes of Freedom (EP) Bruce Springsteen |
| --- | --- | --- |

EP-levyn tiedot
 Äänitetty : maaliskuu-heinäkuu 1988
 Julkaistu: elokuu 1988
 Tyylilaji: rock
 Levy-yhtiö: Columbia Records
Bruce Springsteenin muut julkaisut
| Tunnel of Love 1987 | Chimes of Freedom (EP) 1988 | Human Touch 1992 |
Chimes of Freedom on amerikkalaisen laulaja-lauluntekijä Bruce Springsteenin live-EP vuodelta 1988. Nimikkokappale on cover Bob Dylanin alkuperäisestä laulusta.
Kappaleet

"Tougher Than the Rest" 
 Äänitetty 27. huhtikuuta 1988 Los Angelesissa.
"Be True" 
 Äänitetty 28. maaliskuuta 1988 Detroitissa.
"Chimes of Freedom" 
 Äänitetty 3. heinäkuuta 1988 Tukholman Olympiastadionilla.
"Born to Run" 
 Äänitetty 27. huhtikuuta 1988 Los Angelesissa.
Chris Lowe

Chris Lowe (vasemmalla)
Christopher Sean Lowe (s. 4. lokakuuta 1959, Blackpool, Lancashire, Englanti) on englantilainen muusikko, joka yhdessä Neil Tennantin kanssa muodostaa Pet Shop Boys -yhtyeen.
Lowe syntyi Blackpoolissa ja soitti kouluaikanaan pasuunaa seitsenhenkisessä One Under The Eight -yhtyeessä. Hän opetteli myös pianonsoittoa ja soitti koskettimia progressiivisen rockin yhtyeessä Stallion.
Hänellä oli hyvin kiinnostunut arkkitehtuurista, sillä muuttaessaan perheensä kanssa paljon hän suunnitteli sisustuksia asuntoihin. Vuodesta 1978 alkaen hän opiskeli arkkitehtuuria Liverpoolin yliopistossa. Lowe tutustui Neil Tennantiin vuonna 1981 ja perusti hänen kanssaan Pet Shop Boysin 1981.
Vuonna 1995 Lowe vieraili yhden jakson ajan australialaisessa saippuaoopperassa Neighbours. Hän myös kirjoitti ja tuotti jalkapalloilija Ian Wrightille laulun "Do the Right Thing" (1993).
Pet Shop Boys -yhtyeessä Chris Lowe on mielellään pysytellyt taka-alalla vastaten lähinnä yhtyeen musiikkillisesta puolesta. Hän esiintyy kuitenkin lukuisilla yhtyeen kappaleilla sanoen yksittäisiä sanoja säkeistöjen välissä, - tyypillisesti kappaleiden väliosissa. Useimmissa vokaaliesiintymisissään Lowe on muokannut ääntään Vocoder -efektillä.
Yhtyeen ainut singlejulkaisu, jolla Cris Lowe vastaa päävokaaliosuuksista on "Paninaro", joka julkaistiin aluksi vuonna 1986 "Suburbia" -singlen b-puolena ja uutena, itsenäisenä singleversiona 1995. Tässä kappaleessa Lowe luettelee puheäänellä pitämiään ja inhoamiaan asioita.
Viisi muuta Pet Shop Boys-kappaletta, joissa Chris Lowe vastaa vokaaliosuuksista (ja myös sanoituksista) ovat tähän mennessä single b-puolet "We All Feel Better In the Dark", "One of the Crowd", "Lies" ja "Decide" sekä Very-albumin päättävä virallista nimeä vailla oleva 13. kappale: "Postscript".[lähde? ]
Kesäkuussa 2011 julkaistiin Stop Modernists -yhtyeen single "Subculture". Kappale on Chris Lowen laulama cover-versio New Order -yhtyeen samannimisestä kappaleesta. Stop Modernists -yhtyeen takaa löytyvät suomalaiset dj/tuottajat Alex Nieminen ja Jori Hulkkonen. Chris Lowen esiintymistä tällä singlellä pidettiin yleisesti hyvin erikoisena ja odottamattomana tapauksena.[lähde? ]
Celebrate the Bullet

| Celebrate the Bullet The Selecter |
| --- | --- | --- |

C-kasetin kansikuva.
Studioalbumin tiedot
 Julkaistu: 1981
 Formaatti: MC
 Tuottaja(t): Roger Lomas   The Selecter
 Tyylilaji: Ska
 Levy-yhtiö: Chrysalis Records
The Selecterin muut julkaisut
| Too Much Pressure 1980 | Celebrate the Bullet 1981 | The Happy Album 1994 |
Celebrate the Bullet on brittiläisen toisen aallon ska-yhtye The Selecterin toinen studioalbumi vuodelta 1981. Edellisenä vuonna yhtye oli esiintynyt Turun Ruisrockissa.
Levyn ovat tuottaneet Roger Lomas ja The Selecter. Levy-yhtiö on Chrysalis Records.
Kappaleet

Sivu 1
(Who Likes) Facing Situations (Neol Davies)
Deepwater (Pauline Black)
Red Reflections (Pauline Black)
Tell Me What's Wrong (Gaps Hendrickson)
Bombscare (Comi Amanor)
Washed Up and Left for Dead (Neol Davies)
Sivu 2
Celebrate the Bullet (Neol Davies)
Selling Out Your Future (Comi Amanor)
Cool Blue Lady (Neol Davies)
Their Dream Goes On (Neol Davies)
Bristol and Miami (Pauline Black)
Chris LeDoux

| Chris LeDoux> Henkilötiedot |
| --- | --- |
Syntynyt: 2. lokakuuta 1948 Biloxi, Mississippi
Kuollut: 9. maaliskuuta 2005 (56 vuotta) Casper, Wyoming
Ammatti:  rodeomestari, laulaja-lauluntekijä
Muusikko
Tyylilajit:  country
Soittimet:  kitara
Levy-yhtiöt:  Liberty Records ja Capitol Records 
Aiheesta muualla
www.chrisledoux.com
  [ Muokkaa Wikidatassa ] [ ohje ]  
Chris Lee LeDoux (2. lokakuuta 1948 Biloxi, Mississippi – 9. maaliskuuta 2005 Casper, Wyoming) oli yhdysvaltalainen rodeomestari ja countrymusiikin laulaja-lauluntekijä. Hän julkaisi uransa aikana 36 albumia, joita on myyty Yhdysvalloissa miljoonia. Hän sai yhden platinalevyn sekä kaksi kultalevyä RIAA:lta ja oli ehdolla Grammyn saajaksi.
LeDouxilla todettiin elokuussa 2000 primaarinen sklerosoiva kolangiitti. Garth Brooks pyrki antamaan hänelle osan maksastaan. Sopiva luovuttaja löytyi toisaalta, ja 7. lokakuuta leikkaus tehtiin. Marraskuussa 2004 LeDoux vahvisti, että hänellä oli todettu kolangiokarsinooma, sappitiesyöpä. Hän kuoli maaliskuussa 2005 Casperissa Wyomingissa.
Caesars

| Caesars |
| --- | --- |
 Caesars esiintymässä huhtikuussa 2008
Tiedot
Toiminnassa:  1995–
Tyylilaji:  indie rock
Kotipaikka:  Tukholma, Ruotsi
Jäsenet:  Nino Keller David Lindquist César Vidal Joakim Åhlund
Entiset jäsenet:  Klas Åhlund Jens Örjenheim
Levy-yhtiö:  Astralwerks, Dolores, EMI, Virgin
Infobox OKNimi-testi OK: 
Caesars on ruotsalainen indie rock -yhtye, joka perustettiin vuonna 1995. Yhtye tunnettiin kotimaassaan alun perin nimeltä Caesars Palace, joka vaihdettiin selkkauksen välttämiseksi samannimisen lasvegasilaisen hotellin kanssa. Muualla Skandinaviassa heidät tunnetaan nimellä Twelve Caesars.
Diskografia > Albumit

Youth Is Wasted on the Young (nimellä ”Twelve Caesars”), julkaistu 8. joulukuuta 1998
Cherry Kicks (nimellä ”Caesars Palace”), julkaistu 2000 (Gold in Sweden)
Love for the Streets (nimellä ”Caesars Palace”), julkaistu 2002 (Gold in Sweden)
39 Minutes of Bliss (In an Otherwise Meaningless World), julkaistu 22. huhtikuuta 2003
Paper Tigers, julkaistu 26. huhtikuuta 2005
Strawberry Weed, julkaistu 5. maaliskuuta 2008
Jäsenet

Nino Keller – rummut (2000–)
David Lindqvist – bassokitara
César Vidal – kitara, laulu
Joakim Åhlund – kitara, laulu
Klas Åhlund – koskettimet
Jens Örjenheim – rummut (1998–2000)
Aiheesta muualla

Kuvia tai muita tiedostoja aiheesta Caesars Wikimedia Commonsissa
Carteretin piirikunta

Carteretin piirikunta (engl. Carteret County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 67 686 vuonna 2020. Piirikunnan hallintokeskus on Beaufortin kunta ja suurin kaupunki on Morehead City. Piirikunta on perustettu vuonna 1722.
Aiheesta muualla

Kuvia tai muita tiedostoja aiheesta Carteretin piirikunta Wikimedia Commonsissa
Carlos Berlocq

| Carlos Berlocq |
| --- | --- |

Henkilötiedot
Syntynyt: 3. helmikuuta 1983 (ikä 41)
Kansalaisuus:   Argentiina
Tennispelaaja
Pituus:  183 cm
Paino:  75 kg
Kätisyys:  oikea
Ammattilaisena:  2001–
Palkintorahat:  4 253 764 USD
Kaksinpeli
Paras sijoitus:  37. (19.3.2012)
Turnausvoittoja:  1
Voitot/tappiot:  134–193
Grand Slam -turnauksissa
Australian avoimet:  2. kierros (2012, 2013, 2017)
Ranskan avoimet:  2. kierros (2007, 2011, 2014, 2015, 2016)
Wimbledon:  1. kierros (2006, 2007, 2008, 2011, 2013, 2014, 2017)
Yhdysvaltain avoimet:  2. kierros (2011, 2013)
Nelinpeli
Paras sijoitus:  50. (6.6.2011)
Turnausvoittoja:  1
Voitot/tappiot:  83–120
Aiheesta muualla
www.charlyberlocq.com
ITF
ATP
Carlos Alberto Berlocq (s. 3. helmikuuta 1983 Chascomus) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 37 maaliskuussa 2012 ja nelinpelissä sijalla 50 kesäkuussa 2011. Hän on voittanut yhden ATP-turnauksen sekä kaksinpelissä että nelinpelissä.
Grand Slam -turnauksissa Berlocq on päässyt parhaimmillaan toiselle kierrokselle Australian avoimissa, Ranskan avoimissa sekä Yhdysvaltain avoimissa.
Tennisura

Ensimmäisen ATP-tason ottelunsa kaksinpelissä Berlocq voitti Miamin Masters-turnauksessa maaliskuussa 2006, jossa hän voitti avauskierroksella Donald Youngin puhtaasti 6–0, 6–0. Toisella kierroksella hän puolestaan hävisi James Blakea vastaan 0–6, 0–6. Heinäkuussa hän selviytyi puolivälieriin Sopotin ATP-turnauksessa, jossa hän voitti Philipp Kohlschreiberin ja Lukáš Dlouhýn. Puolivälierissä hän hävisi Nikolai Davydenkolle. Toisen puolivälieräpaikkansa urallaan hän saavutti Viña del Marin turnauksessa vuonna 2007, jossa hän voitti ensimmäisellä kierroksella Gastón Gaudion. Puolivälierissä hän hävisi Martín Vassallo Argüellolle. Berlocq voitti ensimmäisen ottelunsa Grand Slam -turnauksessa, kun hän päihitti Ranskan avointen ensimmäisellä kierroksella Julien Benneteaun. Toisella kierroksella hän hävisi Potito Staracelle. Kesäkuussa hän saavutti uransa toistaiseksi suurimman voiton, kun hän voitti maailmanlistan sijalla 18 olleen Juan Carlos Ferreron.
Nelinpelissä Berlocq pääsi ensimmäisen kerran ATP-turnauksen loppuotteluun Umagin turnauksessa Fabio Fogninin parina. Hän saavutti ensimmäisen ATP-turnausvoittonsa vuonna 2010, kun hän voitti Eduardo Schwankin kanssa Stuttgartin turnauksen. Vuonna 2011 hän pääsi välieriin Rooman Mastersissa Jarkko Niemisen kanssa ja loppuotteluun Moskovan turnauksessa David Marreron kanssa.
Aiheesta muualla

Carlos Berlocq profiili ATP:n kotisivuilla
Choo Shin-soo

| Choo Shin-soo> 추신수 |
| --- | --- |
 Choo Shin-soo vuonna 2014.
Henkilötiedot
Koko nimi:  Choo Shin-soo
Syntynyt: 8. marraskuuta 1989 (ikä 34) Busan, Etelä-Korea
Kansalaisuus:   Etelä-Korea
Baseballpelaaja
Pelipaikka:  oikea koppari
Pituus:  180 cm
Paino:  95 kg
Lyöntipuoli:  vasen
Heittokäsi:  vasen
Nyk. joukkue:  Texas Rangers
Sarja:  MLB
Pelaajaura
Seurajoukkueet
2005–2006 2006–2012 2013 2014– :  Seattle Mariners Cleveland Indians Cincinnati Reds Texas Rangers 
Choo Shin-soo (hangul 추신수, hanja 秋信守; s. 13. heinäkuuta 1982 Busan) on eteläkorealainen baseballpelaaja. Hän on vuodesta 2014 lähtien pelannut MLB-liigan Texas Rangersin riveissä. Pelipaikaltaan Choo on oikea koppari.
Choo teki vapaana pelaajana Rangersin kanssa joulukuussa 2013 seitsenvuotisen sopimuksen, arvoltaan 130 miljoonaa dollaria.
Christian Edvard Boehm

Christian (Kristian) Edvard Boehm (7. huhtikuuta 1816 Sortavala – 2. huhtikuuta 1870 Sortavala) oli suomalainen kauppias ja valtiopäivämies.
Christian Boehmin isä oli kauppias Tuomas Valentin Boehm ja puoliso  Emilia Aurelia Wahlberg.  Senaattori, kuvernööri Edvard Boehm, joka aateloitiin, oli heidän poikansa. Boehm oli porvarissäädyssä Sortavalan kaupungin edustaja valtiopäivillä  1863–1864.
Carter Pann

Carter Pann (s. 1972) on yhdysvaltalainen säveltäjä. Hän sai vuonna 2001 Grammy-ehdokkuuden pianokonsertollaan. Hänen muihin teoksiinsa lukeutuvat Rags to Richard (klarinettikonsertto), Love Letters (1. jousikvartetto), Slalom (orkesteriteos), Concerto Logic (2. pianokonsertto) ja Mercury Concerto (huilulle ja orkesterille). Hän on saanut palkintoja ja tunnustuksia muun muassa ASCAP:lta ja Yhdysvaltain taide- ja kirjallisuusakatemialta. Hän kuuluu Coloradon yliopiston, Boulderin College of Musicin henkilökuntaan.
Pann opiskeli sekä pianonsoittoa että sävellystä. Hänen opettajiinsa lukeutuivat Samuel Adler, Joseph Schwantner, Warren Benson, David Liptak, Barry Snyder, William Bolcom, William Albright ja Bright Sheng. Hän valmistui kandidaatin arvolla Eastman School of Musicista ja maisterin arvolla Michiganin yliopistosta.
Aiheesta muualla

Viralliset sivut (englanniksi)
Carlos Bernard

| Carlos Bernard |
| --- | --- |
 Carlos Bernard vuonna 2006.
Henkilötiedot
Koko nimi:  Carlos Bernard Papierski
Syntynyt: 12. lokakuuta 1962 (ikä 61) Evanston, Illinois, Yhdysvallat
Ammatti:  näyttelijä
Puoliso:  Sharisse Baker-Bernard (1999–)
Näyttelijä
Aktiivisena:  1996–
Merkittävät roolit:  Sunset Beach Babylon 5: Aseveljet 24 Alien Raiders
Aiheesta muualla
www.carlosbernard.com
IMDb 
Carlos Bernard Papierski (s. 12. lokakuuta 1962 Evanston, Illinois, Yhdysvallat) on yhdysvaltalainen näyttelijä. Hänet tunnetaan parhaiten roolistaan Tony Almeidana televisiosarjassa 24. Sitä ennen Bernard on näytellyt muun muassa saippuasarjassa Tunteita ja tuoksuja.
Bernard opiskeli näyttelemistä American Conservatory Theaterissa San Franciscossa. Hänen ensimmäinen elokuvaroolinsa oli vuoden 1996 The Killing Jarissa.
Carlos Bernard on naimisissa näyttelijä Sharisse Bakerin kanssa. Vuonna 1999 avioituneella pariskunnalla on yksi tytär.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1996 | The Killing Jar | Chajén |
| 1999 | Babylon 5: Aseveljet | Communications |
| 2001 | Vegas, City of Dreams | Chico Escovedo |
| 2006 | 10.5: Apocalypse | Miguel Garcia |
| 2007 | Nurses | Richmond |
| 2008 | Alien Raiders | Aaron Ritter |
| 2010 | Angel Camouflaged | Jude Stevens |
| 2011 | Ghost Storm | Hal Miller |
| 2015 | Lavalantula | kuulustelija |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1996 | FX – murha tilauksesta | F/X: The Series | Roberto | ”French Kiss” |
| 1997 | Sunset Beach | Sunset Beach | Orderly |  4 jaksoa ”Episode #1.44” ”Episode #1.45” ”Episode #1.51” ”Episode #1.63”  |
| 1997 | Silkkiä ja luoteja | Silk Stalkings | Blake Babcock | ”Pink Elephants” |
| 1997 | Night Man | Night Man | Parkerin apuri | ”In the Still of the Night” |
| 1999 | Tunteita ja tuoksuja | The Young and the Restless | Rafael Delgado | 18 jaksoa |
| 2001 | Walker, Texasista | Walker, Texas Ranger | Raoul ”Skull” Hidalgo | ”Without a Sound” |
| 2001–2009 | 24 | 24 | Tony Almeida | 115 jaksoa |
| 2010 | Burn Notice | Burn Notice | Gabriel | ”Good Intentions” |
| 2010 | Scoundrels | Scoundrels | Mack | 8 jaksoa |
| 2011 | Charlie’s Angels | Charlie’s Angels | Nestor Rodrigo / Pajaro | ”Angel with a Broken Wing” |
| 2011–2012 | C.S.I. Miami | C.S.I. Miami | Diego Navarro |  3 jaksoa ”Look Who’s Taunting” ”Dead Ringer” ”Rest in Pieces”  |
| 2012 | Havaiji 5-0 | Hawaii Five-0 | Chris Channing |  2 jaksoa ”Kanalua” ”Wahine’inoloa”  |
| 2012–2013 | Dallas | Dallas | Vicente Cano |  7 jaksoa ”The Price You Pay” ”The Enemy of My Enemy” ”Collateral Damage” ”No Good Deed” ”Revelations” ”Trial and Error” ”Blame Game”  |
| 2013 | Castle | Castle | Jared Stack | ”The Human Factor” |
| 2014 | Motiivi | Motive | Kurt Taylor | ”Overboard” |
| 2014 | Rouva ministeri | Madam Secretary | Manuel Barzan | ”Episode #2.7” |
| 2014 | Rikoksista pahin | Major Crimes | Pete Sims | ”Acting Out” |
| 2015 | The Inspectors | The Inspectors | Henry Wainwright |  3 jaksoa ”Storm Chasers” ”The Heart Is a Lonely Scammer” ”Threatening Letters”  |
| 2017 | 24: Legacy | 24: Legacy | Tony Almeida |  |
| 2017 | Supergirl | Supergirl | Oscar Rodas | ”Far From the Tree” |
| 2019 | The Orville | The Orville | Marcos | ”"Identity Part II” |

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli | Ääninäyttely videopeleissä>  |
| --- | --- | --- | --- |
| 2006 | 24: The Game | Tony Almeida |  |
Aiheesta muualla

FOX Broadcasting Company: 24 (Arkistoitu – Internet Archive)
Christian Eigner

Christian Eigner
Christian ”Chris” Eigner (3. maaliskuuta 1971, Wien, Itävalta) on itävaltalainen rumpali. Eigner on soittanut Depeche Moden albumeilla Exciter, Playing the Angel ja Sounds of the Universe. Eigner on säveltänyt kappaleita Dave Gahanin kanssa Gahanin Hourglass-levylle, sekä Depeche Moden Playing the Angel ja Sounds of the Universe -levyille. Eigner on ollut Depeche Moden kiertuerumpalina jo vuoden 1997 Ultra Parties -keikoilla.
Bret Michaels

| Bret Michaels |
| --- | --- |
 Bret Michaels vuonna 2008.
Henkilötiedot
Syntynyt: 15. maaliskuuta 1963 (ikä 61) Butler, Pennsylvania
Muusikko
Taiteilijanimi:  Bret Michaels 
Aktiivisena:  1984–
Tyylilajit:  Glam metal   Hard Rock
Soittimet:  laulu, kitara
Yhtyeet:  Poison
Levy-yhtiöt:  Capitol Records   Cyanide Music Inc.
Aiheesta muualla
www.bretmichaels.com
  [ Muokkaa Wikidatassa ] [ ohje ]  
Bret Michaels (oik. Bret Michael Sychak, s. 15. maaliskuuta 1963 Butler, Pennsylvania, Yhdysvallat) on yhdysvaltalaisen hard rock -yhtye Poisonin laulaja.
Nuoruus ja uran alkuajat

Michaels syntyi Pittsburghin lähiössä, Butlerissa. Lapsena hänen perheensä muutti Harrisburgiin, Mechanicsburgiin. Michaels on sairastanut 1-tyypin diabetesta kuusivuotiaasta. Diabetes ja kiertue-elämä eivät sopineet yhteen ja Michaels menettikin tajuntansa alhaisen verensokerin takia Poisonin ensimmäisellä Madison Square Gardenin keikalla ja keikka jouduttiin keskeyttämään. Myöhemmin Michaels heräsi sairaalasta. Hän opiskeli Mechanicsburg Area Senior High Schoolissa, ja oli kiinnostunut musiikista jo nuorena. Hän perusti ensimmäisen yhtyeensä, Parisin, Harrisburgissa, Pennsylvaniassa vuonna 1984. Myöhemmin yhtye vaihtoi nimensä Poisoniksi. Poison muutti vuonna 1984 Los Angelesiin aloittaakseen kiertelemään siellä klubeja.
Menestys Poisonissa

Poison menestyi hyvin 1980-luvun loppu- ja 1990-luvun alkupuolella. Sinä aikana hän muun muassa osallistui kappaleen "Every Rose Has Its Thorn" kirjoittamiseen. Kappale piti Billboardin Top Pop Singles -listan kärkipaikkaa kolme viikkoa, ja Poisonin musiikkivideoita näytettiin runsaasti MTV:llä.
Ex-Guns 'n Roses kitaristi Slash pyrki Poisoniin mutta bändin jäsenien mielestä hän oli liian ruma liittyäkseen Poisoniin. Poisonin ja Guns N' Rosesin välit pahenivat entisestään, kun DeVille alkoi käyttää keikoilla silinterihattua, joka on kitaristi Slashin tavaramerkkejä.
Poison on julkaissut kuusi studioalbumia, joissa Michaels on toiminut solistina, vaikkakin C.C. DeVille on myös laulanut silloin tällöin.
Poisonin jälkeen Michaels on julkaissut muutaman albumin soolona. Bret Michaels on myös esiintynyt Guitar Hero III: Legends Of Rock pelissä, jossa hän laulaa kappaleissa "Go That Far" ja Poisonin "Talk Dirty To Me".
Televisiossa

Michaels on saanut muun muassa oman tosi tv-sarjan. Rokkarille morsian (engl. Rock of Love) kuvaa naisjoukon keskinäistä kilpailua hänen tyttöystäväkseen pääsemisestä. Sarjaa suomessa esitti Sub, joka näytti sarjan kaikki kolme tuotantokautta. Ensimmäisen tuotantokauden voitti Jes Rickleff, toisen Ambre Lake ja kolmannen Taya Parker.
Rokkarille morsian tosi tv-sarjasta on tehty sisarsarja Vaimomatskua (engl. Flavor of Love), jota esitettiin Subilla.
Voitti vuonna 2010 suositun Diili-ohjelman (The Apprentice) julkkisversion ja sai kerättyä puoli miljoonaa dollaria Amerikan diabetesyhdistykselle. Aivoverenvuoto tapahtui ohjelman kuvausten aikoihin, juuri ennen finaalilähetystä.
Yksityiselämä

Michaels sai aivoverenvuodon 24. huhtikuuta 2010. Hänellä oli todettu aikaisemmin kuussa umpilisäketulehdus, jonka vuoksi hänet oli leikattu pikaisesti. 25. huhtikuuta 2010 Michaels oli edelleen tehohoidossa. 5. toukokuuta 2010 pidetyssä lehdistötilaisuudessa Michaels kerrottiin kotiutetun, ja että hän paranee täysin.
20. toukokuuta 2010 Michaelsin nettisivuilla kerrottiin tämän kirjautuneen kyseisellä viikolla sairaalaan kehonsa vasemman puolen mentyä tunnottomaksi. Sairaalassa hänellä diagnosoitiin PFO eli reikä sydämessä. Lääkärit arvioivat leikkaushoidon tulevan kyseeseen. PFO:lla on mahdollisesti yhteys Michaelsin aiemmin kokemaan TIA-halvaukseen, mutta todennäköisesti ei hänen vain paria viikkoa aikaisemmin kokemaan aivoverenvuotoon.